**ОСНОВНА ШКОЛА „БРАНКО РАДИЧЕВИЋ“ - БОЉЕВЦИ**

Август, 2023. године

**ИЗВЕШТАЈ О РАДУ ДИРЕКТОРА ШКОЛЕ ЗА ШКОЛСКУ 2022/2023 ГОДИНУ**

**Петар Муштерић**

**ОСНОВНА ШКОЛА**

**„БРАНКО РАДИЧЕВИЋ“ - БОЉЕВЦИ**

**ИЗВЕШТАЈ О РАДУ ДИРЕКТОРА ШКОЛЕ ЗА ШКОЛСКУ 2022/2023 ГОДИНУ**

**Август, 2023. године**

**ИЗВЕШТАЈ**

У периоду од 01.09.2022. до 31.08.2023. године обављао сам функцију директора ОШ „Бранко Радичевић“ у Бољевцима.

На дужност директора школе постављен сам Решењем Школског одбора на седници одржаној 29.12.2016. године. У децембру 2020. реализован је нови реизбор којим сам изабран за директора ОШ „Бранко Радичевић“ за период 2020-2024.

Одговорно сам радио водећи рачуна о законитости рада и успешном обављању делатности школе у складу са Законом о основама система образовања и васпитања („Сл. гласник РС.“ број 88/2017. године) , Закона о основном образовању и васпитању („Сл. гласник РС“ број 55/2013, 101/2017. године), Статутом школе, Годишњим планом рада, Развојним, Акционим и Финансијским планом као и другим подзаконским актима.

У школскoj 2022/2023. години у школи су формирана 23 одељења, од тога у Прогару 8, у Бољевцима 15, и 3 комбинована одељења продуженог боравка у Бољевцима и Прогару.

У млађим и старијим разредима настава се изводи на српском језику. У школи се од првог разреда изучава енглески језик као први страни језик и од петог разреда руски језик као други страни језик.

У оба школска објекта имамо 18 учионица, 5 кабинета: за физику-хемију, ТО, ликовно-музичко и два за информатику. У свим учионицама је инсталирана АМРЕС мрежа брзог интернета.

У старијим разредима организована је настава кабинетског типа. Због епидемије Корона вируса у складу са Упутством о реализацији наставе у условима епидемије, настава је реализована тако што се настава по одељењима одвијала у једној учионици без промене просторија. У другом полугодишту је реализована настава кабинетског типа.

Школа користи једну фискултурну салу која је у власништву општине Сурчин. Школа располаже добро опремљеном школском библиотеком, два отворена спортска терена и летњом позорницом. Посебно смо поносни на објекат ШБУ у Бољевцима која је изграђена кроз развојни пројекат и финансирана од стране Светске банке и владе Јапана. У школи је у току формирање Ђачке задруге.

У школи раде 55,2 запослених од тога 40,07 наставно особље, 8,5 спремачица, 1,5 домара, 1 стручни сарадник, 1,5 административна радника и секретар.

У складу са компетенцијама директора школе, рад се односио на:

* Директор је одговоран за законитост рада и за успешно обављање делатности

установе.

* Директор за свој рад одговара органу управљања и министру.
* У складу са компетенцијама директора школе, рад се односио на:
* Руковођење васпитно – образовним процесом
* Планирање, организовање и контрола рада установе
* Праћење и унапређење рада запослених
* Развој сарадње са родитељима (старатељима), органом управљања,

репрезентативним синдикатом и широм заједницом

* Финансијско и административно управљање радом установе
* Обезбеђење законитости рада установе.

У току школске 2022/2023. године рад директора школе био је усмерен на:

* Планирање и програмирање рада школе
* Реализацију и праћење активности које су дефинисане Годишњим планом рада школе
* Организовање и активно учествовање у раду стручних органа школе (педагошки

колегијум, наставничко веће, стручна већа, тимова, комисија...)

* Организовање и активно учествовање у раду школског одбора и савета родитеља
* Информисање запослених, родитеља и ученика школе
* Педагошко инструктивни рад са професорима
* Анализа успеха ученика и мере за побољшање истих
* Активно учешће у раду и организацији рада свих осталих виталних сегмената рада школе (педагошко-психолошка служба, секретаријат, рачуноводство, библиотека школе помоћни радници школе)

Све активности су реализоване на нивоу одличне и конструктивне сарадње са запосленима у Школи.

Поред наведених редовних послова, велики број активности је усмерен ка:

* обезбеђењу бољих услова за рад
* подстицању вишег нивоа квалитета наставе
* стручном усавршавању запослених
* квалитетнијој сарадњи са ученицима и родитељима
* успостављању квалитетне сарадње са екстерним окружењем
* маркетингу Школе - промотивне активности.

**1. ПЛАНИРАЊЕ И ОРГАНИЗОВАЊЕ ОСТВАРИВАЊА ПРОГРАМА**

**ОБРАЗОВАЊА И ВАСПИТАЊА И СВИХ АКТИВНОСТИ УСТАНОВЕ**

У току школске 2022/2023 године остварено је следеће:

Организован је рад школе:

* Подела предмета на наставнике
* Подела задужења ваннаставних и других активности на наставнике и стручне службе
* Усвајање распореда часова
* Урађен распоред дежурства
* Урађени су годишњи Планови за сваки предмет и све активности школе као и план стручног усавршавања.
* Извршено је усклађивање Школског програма и Годишњег плана рада школе са новим Правилником о Плану наставе и учења за 1., 3., 5., 6., 7. и 8. разред и примењен је од 1.09.2022. године.
* На седници Школског одбора одржаној 15.09.2022. године, усвојен је План свих активности школе, Годишњи план рада школе за школску 2022/2023 годину, Извештај о остварености Годишњег плана рада школе за 2021/2022 годину и Извештај о раду директора школе за 2021/2022 годину.
* Излети који су планирани Годишњим планом рада школе су реализовани. У другом полугодишту су реализоване планиране посете, екскурзије и наставе у природи.
* Обављени је део систематских прегледа ученика одређених разреда.
* Родитељи су уредно обавештавани o потреби и терминима за вакцинацију.
* Организован је свечани пријем за нову генерацију ученика првог разреда, у складу са безбедносним условима у епидемији.
* Формирање Ученичке задруге у школи је у току
* Обележени су сви значајни датуми из прошлости нашег народа кроз реализацију на првим часовима.

Организоване су активности у школи:

* Учествовање у активности „Шумски вишебој“
* Реализован је пројекат „Сакупи, сортирај, компостирај“
* Учествовање у акцији „Чеп за хендикеп“
* Узето учешће у активностима и организацији Културног центра – Сурчин
* Континуирано је праћена епидемиолошка ситуација код ученика , запослених и родитеља ученика и свакодневно, на недељном и месечном нивоу су слати извештаји. Остварена је добра сарадња са Заводом за заштиту здравља, чији епидемиолози су помагали у решавању насталих ситуација.
* Наши ученици су узели учешће у такмичењима из различитих области и различитог нивоа такмичења и постигли изузетно добре резултате.

**2. ОСИГУРАЊЕ КВАЛИТЕТА, САМОВРЕДНОВАЊЕ, ОСТВАРИВАЊЕ** **СТАНДАРДА ПОСТИГНУЋА И УНАПРЕЂЕЊА ОБРАЗОВНО – ВАСПИТНОГ** **РАДА**

Организовање и активно учествовање у раду стручних органа школе (Педагошки колегијум, Наставничко веће, Стручна већа, Одељењска већа и тимови). Сви састанци одржани су по Плану рада школе.

Координиран је рад одељењских старешина - термини отворених врата и начин сарадње са родитељима, поступак правдања изостанака и сл.

Информисање запослених, родитеља и ученика школе - обављано је стално и континуирано. Информисање је вршено путем огласне табле, сајта школе, писаним и усменим упутствима на састанцима Педагошког колегијума, Наставничког већа, стручних већа, Одељењских већа и Савета родитеља, као и организовањем општих родитељских састанака за одељења осмих разреда у циљу анализе пробног Завршног испита и припреме за Завршни испит и у одељењима у којима су се појавили већи проблеми у раду.

Педагошко-инструктивни рад са наставницима се обављао у свакодневном контакту и раду са наставницима, као и преко педагошко-психолошке службе. План посете часова у потпуности реализован. Најчешћи разлози посете су: редовно праћење рада наставника, приправника, ученика, огледни и угледни часови и праћење нових радника и замена због болести одсутних наставника.

Утврђен је план стручног усавршавања свих запослених који су се укључили у обуке за примену новог Плана и програма за 1., 3., 5., 6., 7. и 8. разред у складу са потребом насталих измена школског Програма. Наставници и стручни сарадници су одлазили на стручне и опште семинаре ван школе. Директор школе је такође био посвећен тражењу што бољих решења за квалитетнији рад школе и положио испит за Лиценцу директора, укључио се у пројекат „Школе 21. века“ и обуку за нове тенденције у самовредновању школе.

Наставници су редовно обавештавани o свим новинама важећих Закона и правилника за рад у образовању: Закон o основама система образовања и васпитања, Закон o основном образовању и васпитању и Правилник o оцењивању.

Сва наша акта су усклађена са важећим Законом.

Координиран је рад наставника по већима на уједначености оцењивања ученика, хоризонталној и вертикалној корелацији.

Угледни часови наставника и часови корелације више предмета одржани су према измењеном плану.

Попис имовине школе од стране именоване пописне комисије је у току.

У оквиру самовредновања, стручни тим је реализовао све предвиђене активности за школску 2022/2023. годину.

У циљу сагледавања ситуације у школи и унапређивања рада у условима епидемије, реализовано је додатно самовредновање у областима настава и учење и ресурси, како би се утврдили предности и мане новог начина рада и утврдила опремљеност ученика и наставника потребним информатичким средствима.

**З. ОСТВАРИВАЊЕ РАЗВОЈНОГ ПЛАНА УСТАНОВЕ**

Усвојен је нови Развојни план рада школе за период 2021-2026.

Развојни план установе огледао се кроз:

* адаптацију постојећих просторија и набавку нових, савремених наставних средстава,
* набављени звучници за учионице
* поправке кварова на рачунарима
* набављена је опрема за реализацију наставе физичког васпитања
* сарадњу са домом здравља „Земун“ на здравственој заштити ученика.
* сарадњу са полицијском станицом Сурчин на безбедности ученика; са Саобраћајном полицијом - побољшана је ситуација у зони школе због постављања нове сигнализације; са Полицијском управом за град Београд
* Извршено је кречење учионица првог разреда и прибављен је нов намештај за све учионице у школи.
* Континуирано се ради на прибављању наставно – техничких средства.
* Извршено је кречење канцеларија и набављен је нови намештај за канцеларије психолога и рачуноводства школе.
* Извршен је попис књига у библиотеци, одстрањене су „заражене“ књиге. Уређен је простор, окречен и хоблован паркет, извршена набавка веће количине књига.
* Извршена је детаљна конструкција видео надзора у школи у Бољевцима.
* Окречено је пет учионица (две у Бољевцима и три у Прогару), хоблован је и лакиран паркет у три учионице у Прогару и канцеларију секретара и директора.
* Израђен је плакар у учионици број 11.

**4. КОРИШЋЕЊЕ СРЕДСТАВА УТВРЂЕНИХ ФИНАНСИЈСКИМ ПЛАНОМ И ОДГОВОРА ЗА ОДОБРАВАЊЕ И НАМЕНСКО КОРИШЋЕЊЕ ТИХ СРЕДСТАВА**

Сва средства редовна и ванредна коришћена су наменски, по утврђеном финансијском плану. Када је било потребе рађен је ребаланс финансијског плана, а планиране јавне набавке су успешно спроведене. Намена је побољшање услова рада, а самим тим и побољшање позитивне атмосфере у школи, и запослених и ученика. Извршене су потребне јавне набавке за канцеларијски материјал, материјал за одржавање хигијене у школи, материјал за поправке и одржавање школских зграда и јавну набавку за одабир лица задужених за безбедност радника на раду и лица задужених за противпожарну заштиту, набавка канцеларијског и школског намештаја, израда плана заштите од пожара, процена ризика од катастрофа и плана заштите и спасавања и израда акта о процени ризика и заштити лица, имовине и пословања.

Већа улагања у претходном периоду су:

- материјално-техничко одржавање зграде

- стручно усавршавање – реализација семинара

- Набавка намештаја, наставних средстава и опреме, књига за библиотеку и награде ученицима.

**5. САРАДЊА СА ОРГАНИМА ЈЕДИНИЦЕ ЛОКАЛНЕ САМОУПРАВЕ, ОРГАНИЗАЦИЈАМА И УДРУЖЕЊИМА**

* Секретаријат за образовање града Београда – плаћа трошкове утрошка воде, грејања, један део трошкова електричне енергије, један део материјалних трошкова, и трошкове изношења фекалних вода, закуп сале.
* Локална самоуправа – ГО Сурчин – финансирала је пројекат и изградњу ограде у школи у Прогару, кречење, хобловање и лакирање паркета у учионицама будућих првих разреда, измештање гасног котла школе у Прогару.
* Дом здравља „Земун" – систематски и стоматолошки прегледи, обавештавање o

вакцинацији, контрола оправданости изостајања ученика.

* Полицијска станица „Сурчин" – интервенције по позиву и сарадња у решавању извршеног кривичног дела запосленог и предавања за ученике четвртог и шестог разреда
* Културни центар Сурчин – учешће у програмима
* Водовод и канализација – интервенције и ангажовање Службе за изношење фекалних вода.
* Београдске електране – интервенције на поправци пећи
* Београдске топлане – интервенције на поправци инсталација
* Месне заједнице Бољевци и Прогар – пружање помоћи у смислу укључивања у активностима у школи и набавци садница за школска дворишта у Бољевцима и Прогару
* МУП Србије – реализација предавања за ученике свих разреда
* Градска чистоћа – изношење смећа
* ЈПСК Сурчин – Уговор о коришћењу фискултурне сале
* АМСС Осигурање – Уговор о осигурању ученика
* ЕПС – Уговор о продаји електричне енергије и резервног снабдевања
* Србија гас – Уговор о испоруци гаса за грејање
* Србија шуме, Шумско газдинство Прогар – набавка садница за двориште и учествовање у програму „Шумарски вишебој“
* Градски секретаријат за образовање: Потписивање Уговора за снабдевање гасом
* Црвени крст Сурчин – укључивање у акције
* Штаб за ванредну ситуацију општине Сурчин – учешће у вежби симулирања могућих ванредних ситуација
* Тру Тријумф – рад на обезбеђивању безбедног боравка деце у школи: поправка громобрана, функције хидраната у школи и рад на обуци запослених и заштита запослених на раду, извршена набавка нових противпожарних апарата.
* Поднет извештај о утрошеним средствима за инвестиоционе радове и предат план за инвестиције за 2021/22. годину.
* Општина Сурчин – Одељење за урбанизам, комуналне грађевинске послове: прикупљање документације за гасификацију школе у Прогару
* Градски секретаријат за саобраћај – предавање за ученике од првог до четвртог разреда
* КГБ –реализација јавних набавки и измена Плана јавних набавки и Финансијског плана
* ТВ МАГ Обреновац, ТВ Сурчин, Студио Б – промоција школе кроз праћење активности
* Школска управа – набавка књига за библиотеку за ученике са сметњама у развоју
* Интерресорна комисија општине Сурчин – израда предлога и добијање мишљење за ученике са посебним потребама
* Сарадња се одвија на следећим пољима: финансијским, стручним, образовним,

безбедносним, здравственим, културним итд.

* Сарадња са хуманитарним организацијама, хуманитарне акције, помоћ за децу из Звечанске. Реализовано је више посета деци из Звечанске, уручена помоћ и организован долазак и дружење деце из Звечанске и наших ученика, у Бојчинској шуми.
* Министарство унутрашњих послова, сектор за ванредне ситуације је извршио категоризацију школских зграда у Бољевцима и Прогару. Смештено у трећу категорију ризика.

**6. ПРУЖА ПОДРШКУ У СТВАРАЊУ АМБИЈЕНТА ЗА ОСТВАРИВАЊЕ ПРЕДУЗЕТНИЧКОГ ОБРАЗОВАЊА И ПРЕДУЗЕТНИЧКИХ АКТИВНОСТИ УЧЕНИКА**

У циљу обезбеђивања и унапређења квалитета наставног процеса и у складу са новим правцима образовања трудио сам се да створим амбијент за остваривање предузетничког образовања и предузетничких активности ученика.

Прва активност која је основ за све наредне активности је била формирање Ђачке задруге која је у току и која је предуслов да ученици кроз своје активности и рад остваре одређена средства а која би сами усмеравали и распоређивали.

Школа поседује Школску ботаничку учионицу - Стакленик израђен по најсавременијим светским стандардима. Идеја је да се ученици кроз рад у стакленику мотивишу за делатност која је недовољно развијена, иначе пољопривредном крају – развој цвећарства, као врло уносне гране пољопривреде. Кроз рад Тима за школску ботаничку учионицу и ученичке секције реализовано је низ активности у току првог полугодишта. Вршена је припрема стакленика за следећу сетвену сезону, дезинфекција, прање и набавка потребног материјала. Собно биље пренето је у затворени простор и вршена је нега у зимским условима. На часовима одељенских заједница и слободних активности израђени су новогодишњи украси који су продати на новогодишњем базару, а прикупљена средства су усмерена једним делом у хуманитарне сврхе, а делом за наредна улагања у производњу.

Кроз све ове активности ученици долазе до сазнања да кроз сопствени рад могу да остваре приходе и побољшају услове живота и рада у школи, а уједно се и припремају за евентуално бављење овим лепим и уносним послом.

**7. ОРГАНИЗАЦИЈА И ПЕДАГОШКО-ИНСТРУКТИВНИ УВИД У ПРАЋЕЊУ КВАЛИТЕТА ОБРАЗОВНО-ВАСПИТНОГ РАДА И ПЕДАГОШКЕ ПРАКСЕ И МЕРЕ ЗА УНАПРЕЂИВАЊЕ И УСАВРШАВАЊЕ РАДА НАСТАВНИКА И СТРУЧНИХ САРАДНИКА**

У протеклом периоду упознавао сам се са свим стратешким документима везаним за развој образовања и васпитања у Србији. Кроз инструктивни рад и посете часовима подстицао сам наставнике и стручне сараднике да користе савремене методе и технике учења и примењују савремене технологије у васпитно-образовном процесу. Инструктивно-педагошки рад реализован је у отежаним условима, узрокованим вирусом Ковид-19, путем непосредне посете часовима, разговорима са наставницима, и опструкције лажним дојавама о постављеној бомби у школи.

Инсистирао сам на појачавању рада ваннаставних активности како би се подстицала креативност ученика и развој правих стилова живота. Наставнике сам упознао са скалом за самоевалуацију наставног часа и навео их на систематичну самоеваулацију како би се побољшао квалитет наставног и васпитног процеса у школи.

Инсистирао сам на осавремењавању наставног процеса увођењем интернет мреже, тако да су примењиве савремене технике учења. Интерним усавршавањем кроз угледне часове и примери добре праксе су промовисане иновације у настави. Велики значај је дат на увођење нових радника у посао, а посебно у припремању радника за полагање испита за лиценцу. Рађено је на усклађивању критеријума оцењивања.

Наставници су упућивани на стручне семинаре.

Пружена помоћ новим радницима, укључивање и упознавање са радом у Школи као и помоћ наставницима у припреми стицања звања педагошког саветника. Извршено прегледање педагошке документације, наложене мере за њихово ажурирање. Усклађен је Школски Програм и План рада школе са Правилником у настави и учењу за 1., 3., 5., 6., 7. и 8. разред.

Организацију сам вршио на састанцима:

* наставничког већа
* педагошког колегијума
* одељењских старешина (разреда)
* одељењског већа
* стручних тимова
* састанцима са помоћно–техничким особљем

Педагошки надзор сам вршио на следећи начин:

* редовном контролом педагошке документације
* посетом часовима
* помоћу извештаја наставника, стручних сарадника (усмених и писмених)
* помоћу анализа успеха ученика на класификационим периодима и мере за побољшање
* истих.

Ове послове сам обављао уз сарадњу са руководиоцима већа и стручних служби.

Предузете мере:

* побољшање организације рада, ради боље ефикасности,
* саветодавни рад, посебно са приправницима и новим радницима,
* подстицање вишег нивоа квалитета наставе,
* обезбеђење бољих услова за рад,
* стручно усавршавање наставника на семинарима и стручним скуповима,
* утврђивање услова за бољу безбедност ученика у сарадњи са полицијском станицом Сурчин и појачаним дежурством наставног и помоћног особља.
* разговор са ученицима и родитељима – организована су три општа родитељска састанка ради припреме за завршни испит и решавање проблема у одељењу.

Друге активности:

* Извршене су потребне радње и активности за организацију рада у условима епидемије и обезбеђивање безбедносних услова за рад ученика и запослених

**8. ПЛАНИРАЊЕ И ПРАЋЕЊЕ СТРУЧНОГ УСАВРШАВАЊА И СПРОВОЂЕЊЕ ПОСТУПКА ЗА СТИЦАЊЕ ЗВАЊА НАСТАВНИКА И СТРУЧНИХ САРАДНИКА**

Почетком школске године усвојени су планови стручног усавршавања наставника и стручних сарадника.

Узето учешће у обуци наставника за реализацију новог плана и програма за 1. 3. 7. и 8. разред.

Извршене су потребне радње за упућивање наставника за стицање звања педагошког саветника, због изузетних резултата један наставник наше школе, укључен је у велики пројекат МП везан за формативно оцењивање у Ес-дневнику и два наставника са звањем педагошког саветника су укључени у рад комисија за полагање испита за лиценцу наставника.

**9. ОДГОВОРНОСТ ЗА РЕГУЛАРНОСТ СПРОВОЂЕЊА СВИХ ИСПИТА У УСТАНОВИ У СКЛАДУ СА ПРОПИСИМА**

Директор је упознат са правилницима везаним за полагање свих испита у установи.

У првом полугодишту није спровођено полагање испита.

**10. ПРЕДУЗИМА МЕРЕ У СЛУЧАЈЕВИМА ПОВРЕДЕ ЗАБРАНЕ ИЗ ЧЛАНА 110-113 ЗАКОНА**

У школској 2022/23. није било случајева повреде забране из члана 110-113 Закона.

**11. ПРЕДУЗЕТЕ МЕРЕ РАДИ ИЗВРШАВАЊА НАЛОГА ПРОСВЕТНОГ ИНСПЕКТОРА И ПРОСВЕТНОГ САВЕТНИКА**

У првом полугодишту школске 2022/23. извршена су два инспекцијска надзора која су се односила на противпожарну заштиту и школску библиотеку. На основу записника о извршеном прегледу инспекције за проверу рада школске библиотеке и наложених мера предузете су активности за отклањање истих.

У другом полугодишту школске 2022/2023. су извршена два ванредна инспекцијска надзора од којих се један односио на провере информације које су доспеле у средства јавног информисања, а друга на основу представке родитеља који је имао примедбе на поступање школе у случају вршњачког насиља.

**12. БЛАГОВРЕМЕНОСТ И ТАЧНОСТ УНОСА И ОДРЖАВАЊА АЖУРНОСТИ БАЗЕ ПОДАТАКА О УСТАНОВИ У ОКВИРУ ЈЕДИНСТВЕНОГ ИНФОРМАЦИОНОГ СИСТЕМА ПРОСВЕТЕ**

Унети су сви потребни подаци o школи у јединственом информационом систему Министарства просвете, науке и технолошког развоја и поред изузетног рада на уносу података до дана подношења извештаја нисмо у потпуности успели да завршимо све предвиђене задатке из ЈИСП-а. Тражена је помоћ саветника за финансије коју очекујемо да стигне. Извршене су припреме и уношење податка у програм финансијског пословања ИСКРА. Укључени смо у рад платформе Министарства просвете, ЧУВАМ ТЕ.

Одређено је лице за уношење података и редовно се прате све промене битне за информациони систем и уноса потребних података.

**13. БЛАГОВРЕМЕНОСТ ИНФОРМИСАЊА ЗАПОСЛЕНИХ, ДЕЦЕ, УЧЕНИКА И РОДИТЕЉА, ОДНОСНО ДРУГИХ ЗАКОНСКИХ ЗАСТУПНИКА, СТРУЧНИХ ОРГАНА И ОРГАНА УПРАВЉАЊА ПО СВИМ ПИТАЊИМА ОД ИНТЕРЕСА ЗА РАД УСТАНОВЕ У ЦЕЛИНИ**

Редовно и благовремено објављивање и обавештавање је неопходно за несметан и ефикасан рад установе.

Обавља се:

* на седницама Школског одбора
* на седницама Наставничког већа
* на седницама Педагошког колегијума
* на седницама стручних већа
* на састанцима Тимова који су формирани за различите потребе
* на заједничким родитељским састанцима
* путем огласне табле у зборници
* путем сајта школе
* читањем обавештења по одељењима
* путем поште
* путем организовања општих родитељских састанка
* путем мејла и вибер група услед епидемије
* инсталиране су нове огласне табле намењене за информисање ученика родитеља на којима се налазе битне и актуелне информације.

**14. САЗИВАЊЕ И РУКОВОЂЕЊЕ СЕДНИЦАМА ВАСПИТНО-ОБРАЗОВНОГ, НАСТАВНИЧКОГ, ОДНОСНО ПЕДАГОШКОГ ВЕЋА, БЕЗ ПРАВА ОДЛУЧИВАЊА**

Све седнице Наставничког већа и Педагошког колегијума сазиване су и одржане по годишњем плану рада школе и по потреби онлајн. Записници се уредно воде и по правилима административних служби заводе и архивирају.

**15. ОБРАЗУЈЕ СТРУЧНА ТЕЛА И ТИМОВИ,** **УСМЕРАВАЊЕ И УСКЛАЂИВАЊЕ РАДА СТРУЧНИХ ОРГАНА У УСТАНОВИ**

Годишњим програмом рада школе утврђена су и раде стручна тела и Тимови који су предвиђени за школску 2022/2023 годину. Задужени наставници, стручни сарадници, административна служба, служба рачуноводства и помоћно-техничко особље обавља своје послове на основу задужења и делокруга своје надлежности. Тимови се формирају за одређен период и по потреби.

Тимови за ову школску годину су:

* Тим за самовредновање рада школе,
* Тим за развојно планирање,
* Тим за превенцију и заштиту ученика од насиља, злостављања и занемаривања
* Тим за израду Годишњег плана рада школе
* Тим за развој Школског програма
* Тим за КЈД
* Тим за инклузивно образовање
* Ученички парламент
* Комисија за екскурзије, наставу у природи и излете
* Тим за професионалну орјентацију
* Тим за школско развојно планирање
* Тим ШБУ
* Вршњачки тим
* Тим за естетско уређење школског простора
* Комисија за спровођење завршног испита
* Тим за обезбеђивање квалитета и развој Установе
* Тим за маркетинг
* Стручно веће за област математике, физике, ТИО и информатике
* Стручно веће за наставнике језика и књижевности
* Стручно веће за биологију, хемију, историју, географију и веронауку
* Стручно веће област уметности и вештина
* Стручно веће наставника разредне наставе
* Стручна веће од првог до четвртог разреда, петог и шестог разреда, седмог и осмог разреда
* Педагошки колегијум
* Црвени крст
* Комисија за попис
* Уписна комисија
* Комисија за вођења сајта школе
* Комисија за дистрибуцију часописа
* Тим за заштиту деце од дигиталног насиља и „Трафикинга“
* Тим за развој међупредметних компетенција и предузетништва
* Тим за професионални развој

**16. САРАДЊА СА РОДИТЕЉИМА УЧЕНИКА, ОДНОСНО ДРУГИМ ЗАКОНСКИМ ЗАСТУПНИЦИМА ДЕЦЕ И УЧЕНИКА УСТАНОВЕ И САВЕТОМ РОДИТЕЉА**

У току првог полугодишта школске 2022/23. сарадња са родитељима је успешно реализована, сарадња је реализована непосредно путем дана отворених врата и родитељски састанака. Сарадња се одвија на састанцима Савета родитеља и путем индивидуалних и групних разговора, састанци су реализовани према утврђеном плану и према потребама. Одржана су два општа родитељска састанка за родитеље ученика осмих разреда са темом завршни испит.

Као директор школе изузетно сам заинтересован за добру и конструктивну сарадњу са родитељима уз потпуно уважавање, толеранцију и поштовање различитих мишљења.

Родитељи из Савета доста уредно преносе информације на родитељским састанцима, али има родитеља који нередовно долазе на састанке Савета.

Унапређивао сам вештину запослених у побољшању комуникације и у побољшавању сарадње родитеља и наставника.

Зацртани су циљеви за наредни период да кроз разне активности привучемо што више родитеља да нам се прикључе својим ангажовањем помогну у реализацији програма и да утичу на позитивну слику о школи.

**17. ПОДНОШЕЊЕ ИЗВЕШТАЈА ОРГАНУ УПРАВЉАЊА, НАЈМАЊЕ ДВА ПУТА ГОДИШЊЕ, О СВОМ РАДУ И РАДУ УСТАНОВЕ**

Извештаји се подносе према предвиђеном плану на полугодишту и крају школске године.

**18. ОДЛУКЕ О ПРАВИМА, ОБАВЕЗАМА И ОДГОВОРНОСТИМА**

**УЧЕНИКА И ЗАПОСЛЕНИХ У СКЛАДУ СА ЗАКОНОМ О ОСНОВАМА СИСТЕМА ОБРАЗОВАЊА И ВАСПИТАЊА И ДРУГИМ ЗАКОНИМА**

У току првог полугодишта покренут је један дисциплински поступак због повреда ученичких обавеза (члан 110 и 111. Закона). У другом полугодишту је покренуто шест дисциплинских поступака збор повреда ученичких обавеза.

**19. ОПШТИ АКТ О ОРГАНИЗАЦИЈИ И СИСТЕМАТИЗАЦИЈИ ПОСЛОВА**

Сви акти школе се редовно усклађују са изменама и допунама закона, и у складу са њима се организује рад школе.

**20. ОБЕЗБЕЂУЈЕ УСЛОВЕ ЗА ОСТВАРИВАЊЕ ПРАВА ДЕЦЕ И ПРАВА, ОБАВЕЗЕ И ОДГОВОРНОСТИ УЧЕНИКА И ЗАПОСЛЕНИХ, У СКЛАДУ СА ЗАКОНОМ И ДРУГИМ ПРОПИСИМА**

Користећи знања и вештине које сам стекао кроз дугогодишњи рад подстицао сам запослене у примењивању и осигуравању превентивних активности које се односе на поштовање права деце као и на одговорности ученика и запослених у складу са Законом.

Велика пажња посвећује се превентивним активностима у циљу права ученика и заштите ученика од насиља, злостављања и занемаривања, радом разредних старешина, стручних сарадника и директора школе.

На видним местима у школи истакнута су правила понашања ученика и поступци деловања од насиља, злостављања и дискриминације.

Обављајући дужност директора школе, приоритет ми је безбедност ученика у школи, школском дворишту, при реализацији образовно–васпитног рада ван школе, као и у ближој околини школе.

Обезбеђена је просторија за боравак родитеља и спречено слободно неконтролисано кретање родитеља и других странака кроз школу изградњом дежуране за помоћно особље школе.

Урађен је план дежурства наставника, а дежурни наставници долазе и до 30 минута пре почетка наставе и контролишу простор школске зграде и дворишта у периоду пре наставе, за време великог одмора и у међу-смени.

Дежурним наставницима помажу помоћно-техничко особље и домари, а посебно за време одмора. У обе школске зграде инсталиран је интерфон, и видео надзор а такође и обезбеђено је квалитетно осветљење школских дворишта.

Редовно се проверава осветљење, стање громобрана и инсталације свих типова - водоводне, канализационе и електричне. Редовно се врши преглед и сервис противпожарне опреме, дојављивача пожара, паник расвете и апарата за гашење пожара. Сви запослени имају сертификат о завршеној обуци из области ППЗ и Безбедности на раду.

У циљу заштите од болести, посебно инфективних, редовно се одржава хигијена школе и едукација ученика у овој области.

Са представницима Црвеног крста у току је планирање организовања обуке запослених из Прве помоћи.

У циљу заштите и безбедности ученика, негујемо сарадничке односе са:

* Министарством просвете, науке и технолошког развоја и Школском управом Београд,
* Јединицом за превенцију насиља.
* Министарством унутрашњих послова, полицијском управом Београд, станицом

полиције „Сурчин".

* Центром за социјални рад.

**21. САРАДЊА СА УЧЕНИЦИМА И УЧЕНИЧКИМ ПАРЛАМЕНТОМ**

Сарадња са ученицима и ученичким парламентом се одвија према предвиђеном плану.

**22. ОДЛУЧУЈЕ ПО ЖАЛБИ НА РЕШЕЊЕ КОНКУРСНЕ КОМИСИЈЕ ЗА ИЗБОР КАНДИДАТА ЗА ПРИЈЕМ У РАДНИ ОДНОС**

У првом полугодишту школској. 2022/23. није било активности конкурсне комисије.

**23. ОБАВЉАЊЕ ДРУГИХ ПОСЛОВА У СКЛАДУ СА ЗАКОНОМ И СТАТУТОМ**

Планиране културне активности и јавни наступи школе, спортска и друга такмичења су реализовани према предвиђеним плановима.

**24. ЗАПАЖАЊА ДИРЕКТОРА О ПОСЕЋЕНИМ ЧАСОВИМА У ШКОЛСКОЈ 2022/23.**

|  |  |
| --- | --- |
| **УКУПАН БРОЈ ПОСЕЋЕНИХ ЧАСОВА** | **55** |
| РЕДОВНА НАСТАВА | 37 |
| ДОДАТНА НАСТАВА | / |
| ИЗБОРНА НАСТАВА | / |
| ПРОЈЕКТНА НАСТАВА | / |
| ВАННАСТАВНЕ АКТИВНОСТИ И ПРИПРЕМНА НАСТАВА | ПРИПРЕМНА Н. / |
| РЕШАВАЊЕ КОНФЛИКТА И ПОЈАЧАН ИНСТРУКТИВНО - ПЕДАГОШКИ РАД | 5 |
| УГЛЕДНИ ЧАС | 1 |
| ПОМОЋ У УКЉУЧИВАЊУ У РАД НОВИХ РАДНИКА | 5 |
| ЗАМЕНА ЗБОГ БОЛЕСТИ ОДСУТНИХ РАДНИКА | 4 |
| ПРОДУЖЕНИ БОРАВАК | 1 |
| ПРИПРЕМА НАСТАВНИКА ЗА ПОЛАГАЊЕ ИСПИТА ЗА ЛИЦЕНЦУ | 4 |

|  |  |  |  |
| --- | --- | --- | --- |
| Преглед посећених часова по разредима: | | | |
| РАЗРЕД И ОДЕЉЕЊЕ |  | |
| Бр. час. |
| I-1 | 2 |
| I-2 | 2 |
| I-3 | 2 |
| II-1 | 1 |
| II-2 | 2 |
| II-3 | 2 |
| III-1 | 3 |
| III-2 | 6 |
| III-3 | 2 |
| IV-1 | 2 |
| IV-2 | 2 |
| IV-3 | 2 |
| V-1 | 2 |
| V-2 | 2 |
| V-3 | 2 |
| VI-1 | 4 |
| VI-2 | 2 |
| VII-1 | 2 |
| VII-2 | 2 |
| VII-3 | 2 |
| VIII-1 | 3 |
| VIII-2 | 2 |
| VIII-3 | 3 |
| ПБ | 1 |
|  |  |

**24. ЗАПАЖАЊА О РЕАЛИЗАЦИЈИ СТАНДАРДА КВАЛИТЕТА РАДА ШКОЛЕ У ОБЛАСТИ НАСТАВЕ И УЧЕЊА**

1. **НАСТАВНИК ПРИМЕЊУЈЕ ОДГОВАРАЈУЋА ДИДАКТИЧКО – МЕТОДИЧКА РЕШЕЊА НА ЧАСУ**

Увидом у рад наставника, посетом часовима установио сам да већина примењује одговарајућа дидактичко – методичка решења на часовима које сам посетио. Јасно се истичу циљеви часа и дају упутства и објашњења која су јасна ученицима, као и кључни појмови који ученици треба да науче. Наставници су овладали коришћењем платформи учења на даљину и успешно су реализовали овај облик наставе.

Користе се разноврсне методе у односу на циљ часа.

У мањој мери уочено је да наставници поштују принцип у настави - поступност у захтевима, који треба да су од једноставнијих ка сложенијим.

Мањи број наставника примењује расположива средства и савремени приступ реализацији наставе коришћењем могућности које даје интернет и савремена средства – интерактивне табле.

Наставници су упућени да користе ефикаснија дидактичко – методичка решења у савлађивању предвиђеног градива, а такође да подстичу ученике да заједнички траже и доносе решења.

Због пропуста у вођењу Електронског Дневника, појединим наставницима је пружана помоћ.

1. **НАСТАВНИК УЧИ УЧЕНИКЕ РАЗЛИЧИТИМ ТЕХНИКАМА УЧЕЊА НА ЧАСУ**

На посећеним часовим већина наставника користи различите технике учења. Уочено је да је и даље најчешћа техника учења, традиционални приступ учењу, мада се у све већој мери користе савремени начини учења (активно учење засновано на учењу кроз решавање проблема, извршавању задатака кроз личну активност ученика).

Неки од наставника користе технику програмираног учења кроз које са развија градиво на међусобно повезане делове, а затим савладавају део по део.

Уочене су одређене потешкоће код ученика у повезивању садржаја из различитих области као и потешкоће у учењу ученика да постављају себи циљеве у учењу.

1. **НАСТАВНИК ПРИЛАГОЂАВА РАД ОБРАЗОВНО – ВАСПИТНИМ ПОТРЕБАМА**

Указивано је наставницима да морају прилагођавати захтеве, темпо рада, наставни материјал индивидуалним карактеристикама ученика, са посебном пажњом на ученике којима је потребна додатна подршка у образовању и да се прилагоде новонасталој ситуацији у условима епидемије.

Већина наставника су се придржавали наложеним мерама и посвећивали су пажњу ученицима у складу са њиховим образовно – васпитним могућностима.

Уочен је и индивидуализован приступ у раду, рад у малим групама, корективно – педагошки рад и добра сарадња са родитељима.

1. **УЧЕНИЦИ СТИЧУ ЗНАЊА НА ЧАСУ**

Заинтересованост ученика за стицање знања и активно учење у раду је различит. Ипак, већина ученика је активна на часовима и кроз своје активности показују да су разумели предмет учења на часу.

Ученици не користе у довољној мери све доступне изворе знања ослањајући се углавном на уџбенике и записе из свезака и књига, у мањој мери користећи додатну литературу и могућности интернета у савладавању градива.

Ученицима у већини случајева је доступна информација у решавању задатака као и образложење како су дошли до решења.

Наставницима који нису примењивали овај принцип у настави је указано на грешку и наложено им је да у даљем раду реализују овај начин наставе

1. **НАСТАВНИК ЈЕ ЕФИКАСНО УПРАВЉАО ПРОЦЕСОМ УЧЕЊА НА ЧАСУ**

На часовима у одељењима од 1-4 разреда уочено је ефикасније структурирање и повезивање делова часа, као и ефикасније коришћење времена на часу него у већини посећених часова одељењима од 5-8 разреда.

Млађим колегама, почетницима је чешће указивано на грешке у структурирању и повезивању делова часа.

Дисциплина на часовима је у већини случајева задовољавајућа. Већина наставника функционално користи наставна средства и проверава постигнуте циљеве.

1. **НАСТАВНИК КОРИСТИ ПОСТУПКЕ ВРЕДНОВАЊА КОЈИ СУ У ФУНКЦИЈИ ДАЉЕГ УЧЕЊА**

Оцењивање се врши у складу са Правилником о оцењивању ученика.

Наставници проверавају знање израдом задатака на више нивоа, прилагођеним могућностима ученика. Редовно се води педагошка документација о провери знања, као и педагошке свеске. Уочена је потреба јаснијег истицања најуспешнијих ученика и објашњење и образложење о њиховом раду. Није уочено да ученици сами процењују свој напредак. Усклађивање критеријума оцењивања се врши у оквиру стручних већа. Индивидуализација код ученика са посебним потребама.

Наложено је наставницима да оцене буду реалне и не одступају у великој мери од резултата пробних и завршних испита.

1. **НАСТАВНИК СТВАРА ПОДСТИЦАЈНУ АТМОСФЕРУ НА ЧАСУ**

Наставници у највећој мери показују поштовање према ученицима и труде се да разумеју њихова интересовање и да се прилагоде њиховим могућностима.

Већина наставника мотивише ученике на бољи рад и даје могућност ученицима да учествују у анализама рада, да постављају питања и дискутују. Изостаје свакодневно подстицање и похвале од стране наставника ка ученицима који се истичу у раду.

Започета је активност јавног похваљивања најуспешнијих ученика кроз књигу обавештења, паное и јавне манифестације.

Наставници треба више подстицајно да утичу и на ученике који спорије напредују.

**ПРЕДЛОГ МЕРА ЗА УНАПРЕЂЕЊЕ ОБРАЗОВНО – ВАСПИТНОГ РАДА**

У циљу побољшања квалитета образовно – васпитног рада у наредном периоду ћемо радити на:

* Набавци савремених наставних средстава
* Стручном усавршавању наставника
* Појачаним радом са почетницима и приправницима на отклањању уочених недостатака у раду
* Појачати рад на мотивацији ученика за учењем
* Отворити школу и појачати рад са родитељима у циљу добре сарадње и постизања бољих резултата у учењу
* Већу пажњу посветити истицању успешних ученика како би и други ученици следили њихов пример
* Израдити правилник о награђивању ученика и наставника
* Побољшати рад на корелацији наставних предмета и наставних тема кроз реализацију тематских дана, тематских недеља и пројектне наставе
* Појачати рад на безбедности ученика и примени правилника о „Заштити ученика од насиља, злостављања и занемаривања.

Директор школе Петар Муштерић